Svitvoteris (Teksasas)

Svitvoteris ( 'gėlas vanduo') – miestas Jungtinėse Amerikos Valstijose, centriniame Teksase, 65 km į vakarus nuo Abileno, Kalahano vandenskyroje (tarp Breizoso ir Kolorado upių). Nolano apygardos centras. Praeina Dalaso–El Paso plentas ir geležinkelis, atšakos į Laboką. Elektronikos, tekstilės pramonė. Veikia Teksaso valstybinis technikos koledžas, Pionierių miesto apygardos muziejus (indėnų ir pirmųjų kolonistų paveldas), Nolano apygardos koliziejus (vyksta mugės, rodeo, barškuolių parodos).

2020 m. 48,6 % miesto gyventojų buvo baltieji, 41,5 % – lotynoamerikiečiai, 5,6 % – afroamerikiečiai, 3,0 % – mišrios kilmės, 0,8 % – azijiečiai.„Explore Census Data“. data.census.gov

 Istorija 
Gyvenvietė įkurta 1881 m., atkėlus buvusį Bliu Gūso (įkurtas 1877 m.) prekybos postą prie Svitvoter Kriko upelio, prie kurio nutiestas Teksaso ir Ramiojo vandenyno geležinkelis. Miestas nuo 1884 m. Kitais metais Svitvoterį nusiaubė smarki pūga, o 1886–1887 m. – didelė sausra. Atsikūrė 1911 m. nutiesus naują geležinkelio šaką. Plėtota gyvulininkystė, medvilnės auginimas, vilnos karšimas. Vėliau rasta naftos, kasti gipso, molio, smėlio telkiniai.

 Šaltiniai 

Kategorija:Teksaso miestai